cyanic-selkie/wikianc huggingface dataset:
ԿիևՄուզիկՖեստ
«ԿիևՄուզիկՖեստ» (КиевМузикФест), ուկրաինական ամենամյա միջազգային երաժշտական փառատոն է։ Փառատոնը յուրաքանչյուր տարի անց է կացվում Կիևում, սեպտեմբերի վերջից հոկտեմբերի սկիզբ։ Փառատոնի ծրագիրը մեծ մասամբ կազմված է ժամանակակից ուկրաինացիների և արտասահմանցի կոմպոզիտորների ստեղծագործություններից։ Փառատոնի համերգներն անց են կացվում Ուկրաինայի Ազգային ֆիլհարմոնիայի Սյունազարդ դահլիճում, Չայկովսկու անվան Ուկրաինայի ազգային երաժշտական ակադեմիայի Մեծ և Փոքր դահլիճներում, Երգեհոնային երաժշտության տանը, Գիտական տանը և այլ դահլիճներում։ Փառատոնին մասնակցում են ուկրաինացի և արտասահմանցի երաժշտական կոլեկտիվներ։
Առաջին միջազգային ուկրաինական երաժշտական «ԿիևՄուզիկՖեստ-90» փառատոնը կայացել է 1990 թվականի հոկտեմբերի 6-13-ը ։
Կոտովսկոե (գյուղ, Ռազդոլնոյեի շրջան)
Կոտովսկոե (Котовське, Büyten), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Բյուտեն։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ռազդոլնոյեի շրջանի բնակավայրեր Կատեգորիա:Ուկրաինայի գյուղեր
Ինոցերամներ
Ինոցերամներ (Inoceramidae), մահացած երկփեղկանի փափկամորթների ընտանիք։ Ապրել են յուրայի և կավճի ժամանակաշրջանների ծովերում։ Խեցին անավասարափեղկ և անհավասարակողմ է, խիստ զարգացած արտաքին պրիզմաձև շերտով, որը հնարավորություն է ընձեռում հեշտությամբ տարբերել Ինոցերամներին մյուս խմբերից։ Որոշ Ինոցերամների խեցիները ունեցել են մինչև 1 մ երկարություն։
Կատեգորիա:Անհետացած կենդանիներ Կատեգորիա:Կենդանիների ընտանիքներ
Շոխմի
Շոխմի, գյուղ Արևմտյան Հայաստանում, Խարբերդի վիլայեթի Չարսանջակի գավառակում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Իգոր Գրոմիկո
Իգոր Գրոմիկո (Игорь Анатольевич Громыко, ), ռուսական դիվանագետ։ ԽՍՀՄ Գերագույն Խորհրդի նախագահության ղեկավար Անդրեյ Գրոմիկոյի թոռը։
Կենսագրություն
1976 թվականին ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը։
1979 թվականից աշխատում է ԽՍՀՄ ԱԳՆ Դիվանագիտական ծառայությունում, ապա՝ Ռուսաստանի ԱԳՆ-ում։
Աշխատել է տարբեր դիվանագիտական պաշտոններում՝ նախարարության կենտրոնական ապարատում և արտասահմանյան հիմնարկներում։
2007 թվականից ԱՊՀ երկրների չորրորդ դեպարտամենտի տնօրենի տեղակալ։
2009 թվականի դեկտեմբերի 28-ից մինչև 2014 թվականի փետրվարի 3-ը Մինսկում Անկախ Պետությունների Համագործակցության կանոնադրական և այլ մարմիններում Ռուսաստանի Դաշնության մշտական ներկայացուցիչ ։
Տիրապետում է անգլերեն լեզվին։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:Ռուս դիվանագետներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Խանդի Ալեքսանդեր
Խանդի Ալեքսանդեր (Khandi Alexander, ), ամերիկացի դերասանուհի, խորեոգրաֆ և պարուհի։
Վաղ կյանք
Խանդի Ալեքսանդերը ծնվել է Նյու Յորքում։ Queensborough Community College-ում կրթություն ստանալուց հետո հայտնվել է մի քանի բրոդվեյ մյուզիքլներում ։ 1988-1992 թվականներին՝ իր համաշխարհային շրջագայության ընթացքում, Ուիթնի Հյուսթոնի կողմից նշանակվել է խորեոգրաֆ, ինչպես նաև հայտնվել է մի քանի ֆիլմերում և երաժշտական տեսանյութերում ։
Կարիերա
Իննսունական թվականների սկզբին Խանդի Ալեքսանդերը կենտրոնացել է իր դերասանական կարիերայի վրա և սկսել է ակտիվորեն հայտնվել կինոյում և հեռուստատեսությունում։ Նկարահանվել է այնպիսի ֆիլմերում, ինչպիսիք են «ՍիԲի 4. Չորրորդ կապալ», «Ջոշուայի ծառը», «Սպառնալիք հասարակությանը», «Ինչ կարող է անել սերը», «Բանաստեղծական արդարություն», «Շուգար Հիլ», «Տնային խնջույք 3» և «Ագահություն»։ 1995 թվականին ստացել է «Լրատվական ռադիո» կատակերգական սերիալի կենտրոնական դերերից մեկը, որտեղ նկարահանվել է չորս եթերաշրջանների ընթացքում։ Նույն ժամանակահատվածում «Շտապ օգնություն» հայտնի հեռուստասերիալում սկսել է կատարել Ջեքի Ռոբինս դերը ։ Նաև հայտնվել է «Օրենք ու կարգ։ Հատուկ կորպուս», «Նյու Յորքի ոստիկանություն» և «Նրա անունը Նիկիտա է» սերիալներում։
Ալեքսանդրը 2000 թվականի HBO հեռուստաալիքի «Անկյուն» քրեական մինի-սերիալում գլխավոր դեր է խաղացել, որի համար բազմաթիվ դրական արձագանքներ է ստացել քննադատներից, ինչպես նաև արժանացել է մի քանի մրցանակների ։ 2002 թվականին Հանդի Ալեքսանդրը «C.S.I.: Մայամիի հանցագործության վայրը» հեռուստասերիալում ստացել է կորոներ Ալեքս Վուդսի դերը, որտեղ նկարահանվել է մինչև 2009 թվականը՝ շոուից հեռանալը։ Միաժամանակ նկարահանվել է «Կատարյալ ծրագիր», «Սև նշան», «Անիծված սեզոն», «Կատարյալ օտարներ» և «Նորածինը» ֆիլմերում։
2010 թվականին Ալեքսանդրը ստացել է HBO հեռուստաալիքի «Տրիմեյ» դրամատիկական հեռուստասերիալի գլխավոր դերերից մեկը։ Շոուն շարունակվել է մինչև 2013 թվականի վերջը։ 2012 թվականին «Հետաքննություն մարմնի վրա» հեռուստասերիալի երկու դրվագներում եղել է հրավիրված աստղ։ 2013 թվականին Շոնդա Ռայմսը Ալեքսանդրին հրավիրել է իր «Սկանդալ» հեռուստասերիալում կատարելու գլխավոր հերոսի մոր դերը  ։ 2015 թվականին դերի շնորհիվ առաջադրվել է «Էմմի» մրցանակի ։ 2015 թվականին Քուին Լաթիֆայի և Մո՝Նիկի հետ միասին նկարահանվել է «Բեսսի» ֆիլմում։
Ծանոթագրություններ
Կատեգորիա:Սեպտեմբերի 4 ծնունդներ Կատեգորիա:1957 ծնունդներ Կատեգորիա:Նյու Յորք քաղաքում ծնվածներ Կատեգորիա:Ամերիկացի խորեոգրաֆներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի պարուհիներ
Չելվա
Չելվա (Chelva, Xelva), մունիցիպալիտետ Իսպանիայում։ Մտնում է Վալենսիա պրովինցիայի մեջ՝ Վալենսիա ինքնավար համայնքում։ Մունիցիպալիտետը գտնվում է Լոս Սերրանոս շրջանում։ Նրա տարածքը գրավում է 190,6 կմ², իսկ բնակչությունը կազմում է 1734 մարդ (2010)։
Արտաքին հղում
Կատեգորիա:Իսպանիայի բնակավայրեր
Աստերոիդների ցանկ (214901-215000)
Աստերոիդների ցանկ (214801-214900) * Աստերոիդների ցանկ * Աստերոիդների ցանկ (215001-215100)
Ամավիդա
Ամավիդա (Amavida), համայնք Իսպանիայի Կաստիլիա և Լեոն ինքնավար համայնքի Ավիլա պրովինցիայի Ավիլա շրջանի կազմում ։ Տարածքը՝ 15 կմ2։ Բնակչության թվաքանակը 2010 թվականի տվյալներով եղել է 177, այս ցուցանիշը հետագա տարիների ընթացքում աստիճանաբար նվազել է և 2019 թվականին կազմել է 132։ Ընդ որում՝ համայնքի կազմում ընդգրկված է նաև Պասկուալ Մունյոս գյուղը, որտեղ ապրում է շուրջ հինգ տասնյակ մարդ։
Յարդըմլը
Յարդըմլը (Yardımlı), քաղաք Ադրբեջանական Հանրապետությունում, Յարդըմլուի շրջանի վարչական կենտրոն։ Բնակչությունը՝ ։
Ամավիդա
Պատմություն
Հնագիտական պեղումների արդյունքները վկայում են, որ Ամավիդայի ներկայիս տարածքում ու շրջակայքում մարդիկ բնակություն են հաստատել հազարավոր տարիներ առաջ։ Կելտական վետտոն ցեղի մարդիկ այստեղ բնակավայր են հիմնել մեր թվականությունից առաջ առաջին հազարամյակում։ Հին հռոմեացիների, վեստգոթերի, արաբների, մավրերի հետքեր չեն հայտնաբերվել։ Ռեկոնկիստայի դարաշրջանում՝ 11-12-րդ դարերում բնակավայրը գրավվել ու բնակեցվել է քրիստոնյաների կողմից։
Միկիտամյաե
Միկիտամյաե (Mikitamäe), գյուղ Էստոնիայի Պիլվամաա նահանգի Միկիտամյաե շրջանում։
Ամավիդա
Պատմություն
Գյուղում ու նրա մերձակայքում պահպանվել են մի շարք պատմական հուշարձաններ։ Գործում է Սան Խուան Բաուտիստա եկեղեցին, որը կառուցվել է 15-16-րդ դարերում։ Գյուղից մոտավորապես տասը կիլոմետր հեռավորության վրա պահպանվել են ավգուստինյան վանքի ավերակները։ Վանքում, որը դադարել է գործել 1835 թվականին, մի ժամանակ պահվում էր իսպանական միջնադարյան կերպարվեստի նշանակալի նմուշներից մեկը՝ «Աստածամայրը մանուկ Հիսուսի հետ»  աշխատանքը, որը ներկայումս գտնվում է Մադրիդի Պրադո թանգարանում ։
Հիշատակման արժանի պատմական հուշարձան է նաև Ermita de Nuestra Señora de Izquierdos մենաստանը, որն ընկած է հարևան Մունյոտելլո գյուղը տանող ճանապարհի եզրին ։
Միկիտամյաե
Արտաքին հղումներ
Կատեգորիա:Էստոնիայի Պիլվամաա նահանգի Միկիտամյաե շրջանի բնակավայրեր Կատեգորիա:Էստոնիայի գյուղեր
Ամավիդա
Ծանոթագրություններ
Կատեգորիա:Իսպանիայի բնակավայրեր Կատեգորիա:Բնօրինակում անաղբյուր հոդվածներ
Սոկոլյա Գորա
Բնակչությունը 2007 թվականին գրանցված տվյալներով կազմում էր 62 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Պրեֆորմիզմ
Պրեֆորիզմ ( - նախաձևավորել), ուսմունք, ըստ որի օրգանիզմների սեռական բջիջներում կան սաղմի զարգացումը և ձևավորվող օրգանիզմի հատկանիշները կանխորոշող նյութական կառուցվածքներ։
Պատմություն
Առաջացել է պրեֆորմացիայի մասին 17-18-րդ դարերում տիրապետող պատկերացումից, որի համաձայն ձևավորվող օրգանիզմն իբրև թե ձևավորված վիճակում առկա է ձվում կամ սպերմատոզոիդում։
20-րդ դարում գենի քիմիական բնույթի և գենետիկական ինֆորմացիայի պահպանման և հաղորդման մեխանիզմների բացահայտմամբ պրեֆորմիստական դարավոր պատկերացումները գիտական եզրափակում ստացան։ Այդ պատճառով չի կարելի նույնացնել ժամանակակից պրեֆորիզմ պրեֆորմիստական առաջին նաիվ պատկերացումների հետ։ Օրգանական զարգացման արդի մատերիալիստական տեսությունն ընդունելով պրեֆորմիստական կառուցվածքները (օրինակ, ԴՆԹ և այլն), հաշվի է առնում նաև էպիգենետիկ գործոնները։
Գրականություն
Կատեգորիա:Կենսաբանության պատմություն Կատեգորիա:Հնացած գիտական ​​տեսություններ
Վլադիմիր Աթանյան
Վլադիմիր Գուրգենի Աթանյան, հայ խեցեգործ, ձևավորող, նկարիչ, ՀԽՍՀ արվեստի վաստակավոր գործիչ (1985)։ Պրոֆեսոր (1990)։
Քանդակագործ, նկարիչ Արմեն Աթանյանի հայրն է։
Կենսագրություն
1965 թվականին ավարտել է Երևանի գեղարվեստա-թատերական ինստիտուտը։ Մասնակցել է ավելի քան 180 ցուցահանդեսների Երևանում, Մոսկվայում, Ռիգայում, Սանկտ Պետերբուրգում, Կալինինգրադում։
Աշխատանքները գտնվում են Ֆրանսիայի, Իտալիայի, Հունգարիայի, Լեհաստանի, Լիբանանի, Գերմանիայի, Թունիսի, Բելգիայի և ԱՄՆ թանգարաններում։ 1992 թվականին Լոս Անջելեսում ստեղծել է «Աթանյան արվեստի կենտրոն» ։
2015 թվականին ծննդյան 75-ամյա հոբելյանին պարգևատրվել է Սուրբ Սահակ-Սուրբ Մաշտոց մեդալով ։
Ցուցահանդեսներ
Անհատական ցուցահանդեսներ է ունեցել Երևանում (1987), Լոս Անջելեսում (1999, 2000)։
(6311) Պորուբկան
(6311) Պորուբկան (Porubcan), աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 15-ին Հենրի Հոլտի կողմից Պալոմարում ։
Միջին հեռավորությունը Արեգակից կազմում է 2,28879 ա. մ., առավելագույնը մոտենում է 1,7737 ա. մ. հեռավորության վրա և հեռանում 2,8039 ա. մ. ։ Արեգակի շուրջ մեկ ամբողջական պտույտ է կատարում 1264,76 երկրային օրվա ընթացքում, իր ուղեծրով շարժվելով միջինում 0,284639 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,17° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կոճողոտի պատմության և մշակույթի անշարժ հուշարձանների ցանկ (Մարտակերտի շրջան)
Այս հոդվածը ներկայացնում է Արցախի Հանրապետություն Մարտակերտի շրջանի Կոճողոտ գյուղի պատմության և մշակույթի հուշարձանների ցանկը ։ Ցանկում ներառված է ընդամենը 59 հուշարձան։
Ծանոթագրություններ
Կատեգորիա:Մարտակերտի շրջանի հուշարձանների ցանկեր
Մելիք Օհանյան
Մելիք Օհանյան (արևմտահայերեն՝ Մելիք Օհանեան, ֆրանսերեն Melik Ohanian) ծ. Փարիզ, Ֆրանսիա 1969 թ., նշանավոր ֆրանսահայ արվեստագետ։ Մասնակցել է բազմաթիվ անհատական և խմբակային ցուցադրությունների, այդ թվում՝
Արտաքին հղումներ
Կատեգորիա:Ֆրանսահայ լուսանկարիչներ Կատեգորիա:Ֆրանսահայ արվեստագետներ
Տզեր
Կատեգորիա:Մակաբույծ կենդանիներ Կատեգորիա:Հոդվածոտանիներ
Արզնի
Արզնի գյուղ, առողջարանային գյուղ Հայաստանում, Կոտայքի մարզում։ Գտնվում է մարզկենտրոնից 29 կմ հարավ-արևմուտք, Երևանից 23 կմ դեպի հյուսիս, Հրազդան գետի ձախափնյա սարավանդի վրա, ծովի մակարդակից 1340 մ բարձրության վրա։
Գյուղը հիմնվել է 19-րդ դարում Պարսկաստանից Արևելյան Հայաստան տեղափոխված ասորիների կողմից։ Բնակչությունը կազմում է 2,529 մարդ (2009), հիմնականում՝ ասորիներ։
Արզնին առողջավայր է, հայտնի է իր հանքային ջրերով ։ Արզնիի առողջարանները կառուցված են նաև Հրազդանի կիրճում, գետի երկու ափերին։
Բնակչություն
Արզնիի ազգաբնակչության փոփոխությունը.
Պատմամշակութային կառույցներ
Արզնիում են գտնվում Սբ. Կարապետ (XVII-XVIII դարեր), Սբ. Մարիամ Աստվածածին (XIX դար), Սբ.Պողոս-Պետրոս (XVIII-XIX դարեր) եկեղեցիները և VI դար եռախորան կանգուն եկեղեցին։
Ասորիներն ունեն իրենց եկեղեցին։ Գյուղի տարածքում հայտնաբերվել են հին քարե դարի և նեոլիթի նյութեր։
Պատմական ակնարկ
Նախկինում կոչվել է Արծնի, Սարջալա, ասորաբնակ լինելու համար կոչվել է նաև Արզնի-Ասորիք։ Հայտնի է եղել որպես զուտ հայկական գյուղ։ Սրա ապացույցներն են Արզնիի տարածքի շինությունների և պարիսպների ավերակները, մինչև 19-րդ դարի վերջերը, պարիսպներից դուրս, հյուսիսային կողմում սրբատաշ քարից շինված դեռևս կանգուն 2 մատուռները, խաչարձաններով հարուստ գերեզմանատունը։ Արզնի անվան ամենահին հիշատակությունը գալիս է 15-րդ դարի կեսերից, որի ստուգաբանությունը կապված է Արա Գեղեցիկի և Շամիրամի առասպելի հետ։ Գյուղում կա 6-րդ դարի կանգուն եկեղեցի, իսկ հին եկեղեցիների քարերով ասորիները կառուցել են նաև իրենց եկեղեցին։ Նրա տարածքում հայտնաբերվել են քարե դարի և նեոլիթի ժամանակաշրջանի նյութեր։ Հրազդանի կիրճի ձորում կան քարայրներ, որոնք հնում ծառայել են որպես պատսպարան և ունեցել պաշտպանական նշանակություն։
Ավանդություն
Այստեղ ժամանակին ճակատամարտ է տեղի ունենում Արա Գեղեցիկի ու Շամիրամի միջև։ Արան ընկնում է պատերազմի դաշտում։ Շամիրամը հրամայում է զինվորներին գտնել նրա դիակը։ Որովհետև բացի Շամիրամից ուրիշ ոչ ոք չէր ճանաչում Արային, դիակները բերում են նրա մոտ, որ զննի։ Ամեն անգամ դիակը Շամիրամին ցույց տալիս, զինվորներն ասում են՝ «Ա՜ռ զննի»։ Դրանից հետո այդ տեղը կոչվում է Արզնի   ։
Մոծակն ու մրջյունը (բալլադ)
Մոծակն ու մրջյունը, բալլադ, որը մշակել է հայ գրող Հովհաննես Թումանյանը։ Բալլադի սյուժեն վերցված է ժողովրդական բանահյուսությունից։
Պատմություն
Բաքվի «Գործ» ամսագրում Թումանյանը ծանոթագրություններ է տվել բալլադի վերաբերյալ, որոնցից իմանում ենք, որ բալլադի սյուժեն ունեցել է տարբեր վերամշակումներ, իսկ Թումանյանն իր ստեղծագործության նյութը լսել է զորավար Անդրանիկից։
Ե. Չարենցի անվան գրականության և արվեստի թանգարանի Թումանյանի համար 73 ֆոնդում պահպանվել է բալլադի մեկ ինքնագիր։
Առաջին անգամ բալլադը տպագրվել է Բաքվի «Գործ» ամսագրի 1917 թվականի 1-ին համարի 104-106 էջերում, այնուհետև` Երկերի ժողովածուի առաջին հատորի 341-343 էջերում։
Այս երկի մասին Թումանյանը գրել է 1916 թվականի սեպտեմբերի 21-ին Ցոլակ Խանզադյանին ուղղած նամակում և նշել, թե Թիֆլիսի շրջաններում այն «Շունն ու կատվից» առավել է դասվում ։ Ե. Չարենցի անվան գրականության և արվեստի թանգարանի Թումանյանի համար 59 ֆոնդում պահվում է Ցոլակ Խանզադյանի 1916 թվականի սեպտեմբերի 24-ին գրած պատասխան նամակը, որի մեջ նա ի հիացմունքն է արտահայտել բալլադի վերաբերյալ։ Այդ նամակում Խանզադյանը մի քանի հարցեր է տվել Թումանյանին, որին վերջինս պատասխանել է հաջորդ օրը գրած նամակում։
Սյուժե
Մի օր մոծակի պարի ժամին փչում է աշնան քամին։ Մոծակի ուշքը գնում է, երբ արթնանում է, աշխարհը սև էր, իսկ իր կինն էլ թողել և հեռացել էր և մինչև գարուն հետ չէր գալու։ Մոծակը հանկարծ հիշում է մրջյունի տաքուկ բույնը և գնում այնտեղ։ Նա մրջյունին խնդրում է թողնել իրեն տուն մտնել` մինչև իր ճարը տեսնի։ Մրջյունը հարցնում է տան անդամներին, բայց տան անդամները չեն թողնում` պատճառաբանելով, որ իրենք ծույլերին պատժում ու սպանում են և չեն կարող ծույլին տուն թողնել։ Նրանք մոծակին ասում են, որ ինքը պետք է ժամանակ մտածեր, երբ դեռ ամեն ինչ իրենից էր կախված և երբ ինքը կարող էր ամեն ինչ փոխել։
Ծանոթագրություններ
Կատեգորիա:Հովհաննես Թումանյանի բալլադներ
Ռոդոլֆ Տյոպֆեր
Ռոդոլֆ Տյոպֆեր (Rodolphe Toepffer, ), շվեյցարացի գրող և նկարիչ։
Կենսագրություն
Ռոդոլֆ Տյոպֆերն ավարտել է Քելվինի քոլեջը, որտեղ դրսևորել է իրեն որպես ծաղրանկարիչ։ Բայց ծաղրանկարիչ դառնալու երազանքը չի հաջողվել իրականացել՝ աչքի հիվանդության պատճառով։ Գրական ոլորտում նրա առաջին փորձը «Կաթսաններ» առակն է եղել։ Այդ ստեղծագործությունը մերժվել է «Ժնևի ալմանախ» հրատարակչի կողմից ցածր խավի նորաթուխ հարստացած դուրսպրծուկներին ծաղրելու համար։ Նրան չի հաջողվել նաև տպագրել Դեմոսթենեսի հունարեն տեքստով և ֆրանսերեն թարգմանությամբ, ինչպես նաև մեկնաբանությամբ քաղաքական ելույթները։ Ուղևորվելով Փարիզ՝ Տյոպֆերը որոշել է դառնալ ուսուցիչ։ Նա ավարտել է Ժնևի ակադեմիան և սկսել է աշխատել որպես կրտսեր ուսուցիչ արական տուն-ինտերնատում։
Գործունեություն
Տյոպֆերի գեղարվեստական ստեղծագործությունները բարձր է գնահատել Գյոթեն։ 1826 թվականին, Ժնևի ցուցահանդեսի համար նյութերի ընտրության ժամանակ, նա կոչ է արել հրաժարվել արվեստի դասական պատկերացումներից։ Ռոդոլֆ Տյոպֆերը իր գեղարվեստական դրսևորումների հետ միաժամանակ գրել է գրական գործեր՝ «Իմ հորեղբոր գրադարանը», «Ժառանգություն», «Վախ», «Էլիզան և Վիդմեր», «Հենրիետտա» և այլն։
Մահ
Ռոդոլֆ Տյոպֆերը թաղված է ժնևում, «Թագավորական գերեզմանատանը» (անվանումը փողոցի անվան հետ է կապված)։
Գրականություն
Կատեգորիա:Շվեյցարացի նկարիչներ Կատեգորիա:Ծաղրանկարիչներ Կատեգորիա:Շվեյցարացի արձակագիրներ Կատեգորիա:Ֆրանսալեզու գրողներ Կատեգորիա:Կոմիքսների նկարիչներ Կատեգորիա:Շվեյցարացի մանկավարժներ Կատեգորիա:Շվեյցարացի գրողներ Կատեգորիա:Շվեյցարացի սցենարիստներ Կատեգորիա:Շվեյցարացի գրաֆիկներ Կատեգորիա:Շվեյցարացի ուսուցիչներ
Չալադոր
Չալադոր, գյուղ Արևմտյան Հայաստանում, Խարբերդի վիլայեթի Չարսանջակի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Միքայել Միքայելյան (այլ կիրառումներ)
Միքայել Միքայելյան անուն-ազգանունը կարող է վերաբերել հետևյալ անձանց.
Կուկուշկինո (գյուղ, Ռազդոլնոյեի շրջան)
Կուկուշկինո (Кукушкіне, Qaraba Köküş), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Կարաբա-Կուկուշ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ռազդոլնոյեի շրջանի բնակավայրեր Կատեգորիա:Ուկրաինայի գյուղեր
Վիկտոր Յուշչենկոյի թունավորում
2004
Ուկրաինայի նախագահի թեկնածու Վիկտոր Յուշչենկոն, իր մի շարք քաղաքական կողմնակիցների պնդմամբ, 2004 թվականի սեպտեմբերի 5-ի ընթրիքի ժամանակ դարձել է «ոչնչացման դիտավորյալ փորձի» զոհ։
2004 թվականի սեպտեմբերի 17-ին Գերագույն ռադայի փոխխոսնակ Ա. Զինչենկոն Գերագույն ռադայի ամբիոնից հայտարարություն է արել, ըստ որի 2004 թվականի սեպտեմբերի 5-ին նախագահի թեկնածու Վ. Յուշչենկոն թունավորվել է անհայտ թույնով։ Դիօքսինային թունավորման վարկածը ծագել է մեկ շաբաթ անց այն բանից հետո, երբ Յուշչենկոյի մոտ (ավստրիական կլինիկայում բուժման ժամանակ) առաջացել է «դեմքի ասիմետրիա». թունավորման արտաքին նշանները բավական բնորոշ էին դիօքսինային թունավորմանը, չնայած «Յուշչենկոյի քաղաքական հակառակորդները» հիմնականում խոսում էին սննդային թունավորման մասին։ Կիևի Դեղագիտության և թունաբանության գիտահետազոտական ինստիտուտի նախկին տնօրեն, պրոֆեսոր Իվան Չեքմանն ասել է. «Վիետնամի պատերազմի ժամանակ դիօքսինը անտառ էր մշակում՝ ծառերը սաղարթից ազատելու համար։ Բնականաբար, այդ գործողություններից տուժել են վիետնամցիները։ Նրանք ունեին նույն դեմքերն, ինչ հիմա Վիկտոր Յուշչենկոն։ Բայց վիետնամցիները, որպես ազգ, չեն վերացել։ Այնպես որ Վիկտոր Անդրեևիչի համար վատ կանխատեսման մասին խոսելու հիմքեր չկան» ։
Յուշչենկոյի թիկնազորի պետ Եվգենի Չերվոնենկոն հայտարարել է, որ Վիկտոր Յուշչենկոյի թունավորումը ձեռնտու էր ոչ թե իշխանություններին, այլ ընդդիմադիր առաջնորդներից մեկին՝ Ալեքսանդր Մորոզին ։
2005
2005 թվականի հունիսի 14-ին Ուկրաինայի նախկին գլխավոր դատախազ Գ. Վասիլևը հայտարարել է, որ «Յուշչենկոյի նկատմամբ ոչ մի թունավորում չի եղել»։
2008
Քննությունն անցել է երեք գլխավոր դատախազների ձեռքերով։
Հունվարի 13-ին Ռուսաստանի Գլխավոր դատախազությունը հայտնել էր, որ Ուկրաինայի նախագահ Վիկտոր Յուշչենկոյին թունավորելու համար օգտագործվող բանաձևի դիօքսինը չի պատրաստվում ՌԴ-ում։ Այս մասին հայտարարել Է Ուկրաինայի գլխավոր դատախազ Ալեքսանդր Մեդվեդկոն... «Ռուսաստանը պատասխանել է, որ դիօքսինի այնպիսի բանաձևեր, ինչպես մենք ենք նրանցից խնդրել, հիմա իրենց մոտ չեն պատրաստվում»,- ասել է Մեդվեդկոն «Ուկրաինսկայա պրավդա»-ին տված հարցազրույցում։ Այն (դիօքսինը) Ռուսաստանում ավելի վաղ է պատրաստվել, բայց Ռուսաստանի սահմաններից դուրս չի մատակարարվել» ։
Մարտի 26-ին, ժամը 19.30-ին, Կիևի ոստիկանության Շևչենկովի շրջանային բաժնում մահացել է Վլադիմիր Շուլգան՝ Ուկրաինայի նախագահ Վիկտոր Յուշչենկոյի թունավորման գործով առանցքային վկաներից մեկը։ Նախօրեին Վ. Շուլգին կանչել էին հարցաքննության՝ որպես վկա իր աշխատանքային գրքույկը կեղծելու փաստով քրեական գործով։ Փաստաբանի սպասման ժամանակ նրա մոտ սրտի կաթված է տեղի ունեցել, որը հանգեցրել է մահվան։ Ինչպես արձանագրել են ժամանած բժիշկները, մահվան պատճառը սրտի իշեմիկ հիվանդությունն է եղել։ Վկայի հանկարծակի մահը բարդացրել Է հետաքննությունը ։
Մայիսի 23-ին և 26-ին Յուշչենկոյի կնքահայր Դավիթ Ժվանիան (ԱԺ խմբակցություն) հայտարարեց, որ նախագահի թեկնածու Յուշչենկոն ընդամենը «սննդային թունավորում» ուներ։ Յուրաքանչյուր մարդ կարող է տեխնիկական սխալ թույլ տալ սննդի առումով։ Թունավորումներից և դա չի լինում։ Եվ կողք-կողքի մարդիկ դրանից մահանում են։ Հունիսի 22-ին Ժվանիան նաև հայտարարել է թունավորման կեղծման մասին և կեղծարարներին անվանել է. «Դա «Նաշա Ուկրաինայի» շտաբի այն ժամանակվա ղեկավարությունն է՝ ղեկավար և երեք տեղակալ։ Ես անուն չեմ տա, կարծում եմ, որ մոտ ժամանակներս իրենք իրենց կանվանեն».
Դ. Ժվանիայի հայտարարությունից հետո․
Հունիսի 10-ին Ուկրաինայի գլխավոր դատախազության կողմից առաջին անգամ հարցաքննվել է կարևորագույն վկան՝ Յուշչենկոյի անձնական մաշկաբան Օլգա Բոգոմոլեցը ։
Հունիսի 11-ին շվեյցարացի մաշկաբան Ժան-Իլեր Սորան (Jean-Hilaire Saurat), որը Վիկտոր Յուշչենկոյին բուժում է 2004 թվականից, մամուլի ասուլիսում հայտարարել է, որ «մի քանի եվրոպական լաբորատորիաներ, Ուկրաինայի դատախազության հարցմանը, ներկայացրել են հետազոտությունների արդյունքները, որոնք վկայում են Վիկտոր Յուշչենկոյի մարմնում դիօքսինի դեղաչափի առկայության մասին, որը 10000 անգամ գերազանցել է թույլատրելի նորման»։ Շնորհիվ բուժման, 90 %-ը դիօքսինի էր հանվել է մարմնից ։
Հուլիսի 7-ին Դավիդ Ժվանիան «Ուկրաինսկայա պրավդա»-ին հարցազրույց է տվել, որում վերստեղծել է ենթադրական թունավորման օրվա իրադարձությունները։ Նա այդ օրը Յուշչենկոյի կերած բազմաթիվ մթերքներ թվարկեց, ինչով ևս մեկ անգամ հիմնավորեց սննդային թունավորման մասին իր կարծիքը։
2009
Հատուկ ծառայությունների պատմաբան Բորիս Վոլոդարսկու կարծիքով՝ «կասկած չկա, որ Յուշչենկոյին թունավորել են ռուսական ծառայությունները» ։
Յուշչենկոյի թունավորման հանգամանքների հետաքննության հարցերով խորհրդարանական ժամանակավոր քննչական հանձնաժողովի ղեկավար Վլադիմիր Սիվկովիչը հուլիսի 9-ին հայտարարել է, որ Վիկտոր Յուշչենկոյի թունավորման փաստը հաստատվում է, սակայն հետաքննությունը նրա դիտավորյալ բնույթի ապացույցներ չի գտնում ։ «Քրեական գործում չկան ոչ կասկածյալներ, ոչ մեղադրյալներ։ Երկրորդ՝ գլխավոր դատախազությունն այսօր չի կարող պնդել, որ իրենք բավարար հիմքեր ունեն խոսելու դիտավորյալ թունավորման մասին։ Այսինքն՝ հանցագործություն կատարելու մասին։ Նրանք հայտարարում են թունավորման մասին։ Գլխավոր դատախազության քննչական հանձնաժողովի հարցումներին ոչ մի պատասխանում դիտավորյալ թունավորման մասին չի ասվում» ։
Օգոստոսի 9-ին հայտնի Lancet բժշկական ամսագիրը հրապարակել է հետազոտությունների արդյունքները, որոնց համաձայն՝ Յուշչենկոյի օրգանիզմում դիօքսինն այնքան մաքուր էր, որ կարող էր արտադրվել միայն լաբորատոր պայմաններում ։ «Հոդվածի հեղինակները պնդում են, որ Վիկտոր Յուշչենկոյի կյանքը փրկել են բարորակ նորագոյացությունները, որոնք նրա դեմքի (իսկ հետո՝ ամբողջ մարմնի) մաշկն օգտագործել են թունավորումից անմիջապես հետո։ Շվեյցարացի բժիշկների խմբի կարծիքով, մաշկաբան Ժան Սուրետի ղեկավարությամբ, ով Շվեյցարիայում բուժում էր նախագահին, հենց այդ նորագոյացությունները թույլ տվեցին մեկուսացնել դիօքսինը և թույլ չտվեցին թույնը տարածել կենսական օրգանների վրա» ։
Առողջապահության նախարարության մամուլի ծառայության ղեկավար Լյուդմիլա Գորդոնը հայտարարել է, որ այդ նյութը պատրաստվել է դեռ երկու տարի առաջ... գիտական հետազոտության նյութերը, որտեղ պարզվում է Յուշչենկոյի թունավորման ժամանակ օգտագործված դիօքսինի ճշգրիտ տեսակն արդեն կցել են գործին,- վստահեցրել են գլխավոր դատախազությունից ։
Օգոստոսի 26-ին Գլխավոր դատախազության քննիչների կողմից քրեական գործերի քննության վերահսկողության բաժնի պետ Լարիսա Չերեդնիչենկոն հայտարարել էր, որ Յուշչենկոյի արյան նմուշները կեղծվել են (արհեստականորեն հարստացվել են դիօքսինով) ԱՄՆ-ում, և որ կեղծիքներին մեղսակից են նախագահի քարտուղարության ներկայիս բարձրաստիճան պաշտոնյաները և Յուշչենկոյի ընտանիքի ներկայացուցիչները։ Այս մասին Նա հայտնել է գլխավոր դատախազ Ալեքսանդր Մեդվեդկոյին։ Արդեն հաջորդ օրը քննիչ Լարիսա Չերեդնիչենկոյին զգուշացրել են աշխատանքից ազատվելու մասին ։
Սեպտեմբերին Գերագույն Ռադայի ժամանակավոր քննչական հանձնաժողովը Վիկտոր Յուշչենկոյի թունավորման հանգամանքների հետաքննության հարցերով գլխավոր դատախազությունից և ՈՒԱԾ-ից պահանջել էր քրեական գործ հարուցել Յուշչենկո դիօքսինի թունավորման փաստի առթիվ է ։
Սեպտեմբերի 25-ին Ուկրաինայի Գլխավոր դատախազությունը հայտարարել էր, որ քննությամբ բազմաթիվ վարկածներ են մշակվել, այլ ոչ թե մեկը (ինչպես կարծում է Գերագույն ռադան), որ կեղծարարության վարկածը ստուգվել և հերքվել է «դատաբժշկական փորձաքննության եզրակացություններով» ։
2010
2010 թվականի նոյեմբերի 4-ին Գերագույն ռադայի պատգամավոր Վալերի Կոնովալյուկը նշել է․ «Այսօրվա դրությամբ քննչական մարմինների մոտ լուրջ հարցեր են առաջացել Յուշչենկոյի թունավորման գործով արտասահմանում անցկացված վերլուծությունների օբյեկտիվության վերաբերյալ» ։
Դեկտեմբերի 10-ին Գ. Մոսկալն ասել է․ Յուշչենկոն ինքն է թունավորվել՝ գարեջրով, խեցգետիններով, օղիով... Այդ նրա դեմ պետք է քրեական գործ հարուցվի ։
Դեկտեմբերի 15-ին «գլխավոր դատախազի նախկին տեղակալ Նիկոլայ Օբիխոդը քննադատել է անվտանգության ծառայության նախկին ղեկավար Վալենտին Նալիվայչենկոյին՝ նախկին նախագահի թունավորման գործը դատարան հանձնելու անհրաժեշտության մասին նրա հայտարարության համար։ Իրերի տրամաբանությամբ այժմ գլխավոր դատախազությունից պետք է սպասել պաշտոնական արձագանք իշխանության նախկին կուսակցության ներկայիս ղեկավարներից մեկի կողմից ապատեղեկատվության տարածմանը։ Չէ որ փաստացիորեն մեղադրանք է առաջադրվել երկրի գլխավոր վերահսկիչ մարմնին, նրա ղեկավարներին ու հետաքննչական խմբին, որը երկար տարիներ գլխավորում է Գալինա Կլիմովիչը, իսկ այժմ նրա հետնորդները».
2011
2011 թվականի փետրվարի 7-ին Ուկրաինայի նախկին նախագահ Վիկտոր Յուշչենկոն հայտարարել էր, որ իր թունավորման գործով հրապարակայնությունը բավարար չէ։ 2010 թվականի դեկտեմբերին գլխավոր դատախազ Վիկտոր Պշոնկան կարծիք հայտնեց, որ չի բացառում, որ Յուշչենկոյի թունավորում չի եղել։ Ընդ որում, Պշոնկան ընդգծել է, որ «քննությանը անհրաժեշտ են Վ. Յուշչենկոյի արյան կրկնակի նմուշներ» ։
Հունիսի 9-ին Ուկրաինայի գլխավոր դատախազ Վիկտոր Պշոնկան հայտարարել էր, որ Յուշչենկոն մի քանի օր առաջ իրեն գրել էր արյան լրացուցիչ քննություն հանձնելու պատրաստակամության մասին ։
2014
2014 թվականի դեկտեմբերին Վիկտոր Յուշչենկոն «ռադիո Վեստի»-ի եթերում հայտնել էր, որ պատրաստ է արյուն հանձնել իր թունավորման գործով լրացուցիչ փորձաքննության համար ։
Ծանոթագրություններ
Կատեգորիա:Ուկրաինայի քաղաքականություն
Սիմեոն (մանրանկարիչ)
Սիմեոն (ծննդյան և մահվան թվականներն անհայտ են), հայ մանրանկարիչ։ Ապրել է 13-րդ դարի վերջին և 14-րդ դարի սկզբներին, Նախիջևանում։ Հայտնի է 1304 թվականին պատկերազարդած և կազմած Ավետարանով (Երևանի Մեսրոպ Մաշտոցի անվան Մատենադարան, ձեռ․ № 3722)։ Ձեռագրում տերունական պատկերներով ամբողջական թերթեր չկան, լուսանցքներում խորհրդանիշի հասցված հակիրճությամբ տրված են «Մկրտություն»-ը, «Խորհրդավոր ընթրիք»-ը, «Մուտք Երուսաղեմ»-ը և այլն։ Արտակարգ հարուստ են անվանաթերթերն ու լուսանցազարդերը։ Պատկերների հետաքրքիր ձևերն ու վառ, լուսավոր գույները ողջ ձեռագիրը համակում են տոնական, կենսախինդ տրամադրությամբ։
Կատեգորիա:Հայ մանրանկարիչներ
Միկու (գյուղ, Մեռեմյաե շրջան)
Միկու (Miku), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 6 մարդ։
Արտաքին հղումներ
Կատեգորիա:Էստոնիայի Վիրումաա նահանգի Մեռեմյաե շրջանի բնակավայրեր Կատեգորիա:Էստոնիայի գյուղեր
Տայուրա (գյուղ, Ուստ-Կուտսկի շրջան)
Տայուրա (Таюра), գյուղ Ռուսաստանի Իրկուտսկի մարզի Ուստ-Կուտսկի շրջանի կազմում։
Բնակչությունը 2010 թվականին գրանցված տվյալներով կազմում էր 28 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Իրկուտսկի մարզի Ուստ-Կուտսկի շրջանի բնակավայրեր
Փասադենայի Ալֆրեդ և Մարգրիտ Հովսեփյան վարժարան
Փասադենայի Ալֆրեդ և Մարգրիտ Հավսեփյան վարժարան (արևմտ․հայ․՝ Սուրբ Գրիգոր Լուսաւորիչ Ալֆրէտ եւ Մարկրիթ Յովսէփեան վարժարան), հայկական K-8 համակարգով (նախադպրոցականից մինչ 8-րդ դասարան կրթություն) գործող մասնավոր դպրոց ԱՄՆ-ում, որը հիմնադրվել է 1984 թվականին Փասադենա քաղաքում, Կալիֆորնիա նահանգում։ Դպրոցը գործում է Փասադենայի Սուրբ Գրիգոր Լուսավորիչ հայ առաքելական եկեղեցու հովանու տակ ։
Դպրոցի տնօրեն՝ Շահե Մանկերյան ։
Պատմություն
Դպրոցի կառուցման միտքը առաջացավ 1970-ական թվականներին, երբ Միջին Արևելքից գաղթած հայերը հաստատվում են ԱՄՆ-ի արևմուտքում և առաջանում է կրթության պահանջ։ Սուրբ Գրիգոր Լուսավորչի եկեղեցու աջակցությամբ 1983 թվականի հունվար ամսից սկսվում է դպրոցի կառուցումը, իսկ արդեն 1984 թվականի սեպտեմբերի 12 դպրոցը բացում է իր դռները առաջին 56 աշակերտի համար։ Ի սզկզբանե դպրոցը գործել է K-4 համակարգով, բայց 1985 այն ձևափոխվում է K-5, իսկ 1986-ին՝ K-6-ի։ 1985 թվականին դպրոցում սովորում էր 108 աշակերտ։ 1993-ից մինչ 1994 դպրոցը ձևափոխվում է K-7-ի, և ապա K-8-ի ։
Արտաքին հղումներ
https://www.hovsepianschool.org/about-us/history/
Սինտրա
Սինտրա (Sintra; []), քաղաք Պորտուգալիայում, Լիսաբոն շրջանի կազմում նույնանուն մունիցիպալիտետի կենտրոն։ Բնակչության թիվը քաղաքում 27 հազ. բնակիչ, մունիցիպալիտետում՝ 377,8 հազ.: Քաղաքը մտնում է Լիսաբոնյան մարզի Մեծ Լիսաբոն ենթամարզի մեջ։ Մտնում է Մեծ Լիսաբոն ագլոմերացիայի մեջ։ Հին վարչական բաժանմամբ մտնում էր Էշտրեմադուրա գավառի մեջ։
Տեղակայում
Քաղաքը տեղակայված է Լիսաբոն քաղաքից 23 կմ հյուսիս-արևմուտք։ Քաղաքից 18 կմ հեռավորության վրա գտնվում է Ռոկա հրվանդանը՝ Եվրասիա մայրցամաքի ամենաարևմտյան կետը։
Փասադենայի Ալֆրեդ և Մարգրիտ Հովսեփյան վարժարան
Արտաքին հղումներ
https://www.niche.com/k12/st-gregory-alfred-and-marguerite-hovsepian-school-pasadena-ca/
Կոմշա (Յոժուգայի վտակ)
Կոմշա (Комша), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Յոժուգա գետի ձախ ափին՝ 8 կմ հեռավորության վրա։ Գետի երկարությունը 16 կմ է։
Փասադենայի Ալֆրեդ և Մարգրիտ Հովսեփյան վարժարան
Արտաքին հղումներ
https://anca.org/400-educators-participate-in-the-prelacy-armenian-schools-professional-development-day-conference/ Կատեգորիա:Դպրոց Կատեգորիա:Ամերիկահայեր Կատեգորիա:1984
Սինտրա
Տեղակայում
Մունիցիպալիտետը սահմանակից է. հյուսիսում՝ Մաֆրա մունիցիպալիտետ արևելքում՝ Լորեշ և Օդիվելաշ մունիցիպալիտետները հարավ-արևելքում՝ Ամադորա մունիցիպալիտետը հարավում՝ Օեյրաշ և Քաշքայշ մունիցիպալիտետները արևմուտքում՝ Ատլանտյան օվկիանոս։
Պատմություն
Քաղաքը հիմնվել է 1154 թվականին։ Մինչ այդ այդ տեղում գտնվում էր նույնանուն ամրոց։
Կոմշա (Յոժուգայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Սինտրա
Տեսարժանություններ
Սինտրան և նրա շրջակայքը հանդիսանում են ՅՈւՆԵՍԿՕ-ի Համաշխարհային ժառանգության օբյեկտ այդ տարածքում գտնվող մեծաքանակ տեսարժանությունների պատճառով։
Կոմշա (Յոժուգայի վտակ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Սինտրա
Տեսարժանություններ
Քաղաքում է տեղակայված Սինտրայի Ազգային պալատը, իսկ լեռնային անտառապարկային գոտում (Serra de Sintra)՝ Պենա պալատը և կիսաքանդ Մավրերի ամրոցը։
Արտաքին հղումներ
Կատեգորիա:Համաշխարհային ժառանգություն Պորտուգալիայում
Լերիկ
Լերիկ (Lerik), քաղաք Ադրբեջանական Հանրապետությունում, Լերիկի շրջանի վարչական կենտրոն։ Բնակչությունը՝ ։
Տես նաև
Կատեգորիա:Ադրբեջանի քաղաքներ
Սոկոլյանկա
Սոկոլյանկա (Соколянка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Շումյաչինսկի շրջանի բնակավայրեր
Սիմոն Մինյոլե
Սիմոն Մինյոլե (Simon Mignolet, ), բելգիացի ֆուտբոլիստ, անգլիական Լիվերպուլի և Բելգիայի հավաքականի դարպասապահ։
Սենտ-Տրոյդե
Սիմոն Մինյոլեն ծնվել է Սենտ-Տրոյդե քաղաքում, որտեղից որ սկսել է հետաքրքրվել ֆուտբոլով։ 1998 թվականին հաճախել է Սենտ-Տրոյդեյի ֆուտբոլային դպրոց։ Դեբյուտը թիմում տեղի է ունեցել 2005 թվականին՝ Պրո-Լիգայում Գենկի հետ հանդիպման ժամանակ։ 2009 թվականի ապրիլի 1-ին բելգիական երկրորդ լիգայում Ռոնսեյի հետ հանդիպման ժամանակ նա խփեց հանդիպման գնդակներից մեկը ։ Արդյունքում 2009/10 մրցաշրջանում նա դարձավ բելգիայի առաջնության լավագույն դարպասապահը։
Սանդերլենդ
2010 թվականի հունիսի 17-ին Մինյոլեն Սանդերլենդի հետ կնքում է 5 տարվա պայմանագիր ։ Սև կատուների կազմում բելգիացու դեբյուտը տեղի ունեցավ օգոստոսի 14-ին, Անգլիայի առաջնությունում՝ Բիրինգհեմի հետ հանդիպման ժամանակ (2։2)։ արդյունքում նա դարձավ հանդիպման լավագույն ֆուտբոլիստ։ 2011 թվակսնի հոկտեմբերի 29-ին Աստոն Վիլլայի խաղի ժամանակ, 51-րդ րոպեին հարձակվողի հետ բախումից հետո Մինյոլել ստացավ քթի կոտրվածք ։ Հոկտեմբերի 31-ին Մինյոլեյին ենթարկեցին վիրահատության ։ Վնասվածքից հետո Մինյոլեն առաջին անգամ խաղադաշտ դուրդ եկավ 2012 թվականի հունվարի 1-ին Մանչեսթեր Սիթիի դեմ խաղի ժամանակ ։ Խաղից հետո լրագրողներին հարցազրույց տվեց Սանդերլենդի գլխավոր մարզիչ՝ Մարտին Օ՛Նիլը, ով ասաց որ Մինյոլեն սկսել է մարզվել խաղից ընդամենը 4 օր առաջref>Мартин О’Нил: «Судьба вернула нам должок» ։
Լիվերպուլ
2013 թվականի հունիսի 25-ին Մինյոլեն Լիվերպուլի հետ կնքում է 5 տարվա պայմանագիր։ Բելգիացու շաբաթական աշխատավարձը կազմում էր 50 հազար եվրո։ Տրանսֆերի արժեքը կազմեց 9 մլն ֆունտ ստերլինգ։
Ծանոթագրություններ
Կատեգորիա:Բելգիացի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Բելգիայի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Սուրբ Կարապետ եկեղեցի (Թելավ)
Սուրբ Կարապետ եկեղեցի հայկական եկեղեցի, որը գտնվում է Վրաստանի Կախեթի մարզի Թելավ քաղաքում։
Պատմություն
Եկեղեցին կառուցվել է 1797 թվականին, նրա մասին արված հիշատակություն կա 1803 թվականի մի վկայագրում՝  «Ի թուաբերութեան Փրկչին մերոյ 1803 և Հայոց ՌՄԾԲ-ին գերահռչակ սրբոյ վանից առաջնորդ Սարգիս արքեպիսկոպոս զայս վկայականն ետու գրել և ձեռագրել կնքեցի ի հաճութիւն տեսողաց, զի առ տր. հանգուցեալ տր. Գրիգորի թոռն և տր. Սահակի որդի տր. Յարութիւն՝ խոհեմամիտ քահանայս ի պապայն ուրմէ ըստացեալ ունէր երկու տեսակ մասն, որոց մինն էր ի նշխարաց սրբոյն Գէորգայ բազմաչարչար վկայն և մինն սրբոյն Սարգսի՝ քաջ զօրաւարին հանդերձ վկայական թղթով հաստատեցեալ առ Աստուած հանգուցեալ առաջնորդացն Հաղբատայ սրբոյ վանիցն, բայց վկայական թուղթն այն անկանելով ի ջուր եղծեցեալ և պատառոտեալ էր։ Այժմ սոյն տր. Յարութիւնս ի սէր և ի պատիւ յիշեալ սրբոցն վասն նոցին պատուական նշխարացն շինեցուցեալ էր գեղեցիկ պահարան արծաթեայ իւրեան հալալ աշխատանօքն, զորս տացէ տր. ի վայելիլ զշնորս նոցին յազգէ յազգ և որդւոց յորդին, վասնորոյ և մեք ըստ ջերմեռանդ խնդրոյ տր. Յարութիւն քահանայիս նորոգեցաք զայն վկայական և ետուք ի ձեռս սորին, զի ունիցի ընդ մասանցն պահպանացեալ ի յեկեղեցւոջ սրբոյ Կարապետի անուամբ կառուցելոյ, որ ի Թէլաւ, որ և անդառնալի բարեխօսութեամբն նոցին լինիցին պահպանացեալք ամենայն փորձութեանց ուխտաւորքն և դիմողքն և կատարեսցի խնդրւածք նոցին։ Ամէն գրեցաւ յունիս ԻԶ (26)ին վկայական վերջ։
Հաղբատայ սրբոյ վանից միաբան Սարգիս վարդապետ (կնիք), Հաղբատայ սրբոյ վանից յետնեալ միաբան Բաղդասար վարդապետ (կնիք)»
Եկեղեցին 1818 թվականին եղել է անօգտագործելի՝ «Դարձեալ գոյ եկեղեցի մի կիսակատար կառուցեալ զորմունս և չորեսին սիւնսն մինչև ցոտսն կամարաց քարիւ և բռամբ յանուն սրբոյն Կարապետի, արդեամբ հասարակութեան, յամի 1797, որոյ դրութեան երկայնութիւն տասն և ինն գազ և կէս և լայնութիւն տասն և երկու գազ և կէս, բայց յայժմոյս գոլով արգելեցեալ ի մարմնաւոր կառաւարութենէ» ։ Եկեղեցին հետագա մի քանի տասնամյակներում չի հիշատակվել, սակայն 1880-ական թվականների վերջերից կրկին ընդգրկվել է Թելավի հայոց եկեղեցիների ցուցակներում՝ «Սբ. Կարապետ հնաշեն եկեղեցի» անվանումովՀ ։
Եկեղեցական իրեր
1818 թվականից եկեղեցում պահվել են բազմաթիվ անոթներ, խաչեր, շուրջառներ, աշտանակներ, մեկ տոնացույց, մասունքներ, զանգակ և այլն։ Այդ իրերի թվում եղել է նաև արձանագրված մեկը՝ երկդռնանի կամարաձև պահարան. արտաքուստ և ներքուստ՝ արծաթապատ, «...յետ կուս պահարանին գրեալ է «Յիշատակ է պահարանս մասանց քաջայաղթ վկայիցն Ք(րիստո)ս(ի)՝ Սր(բո)ցն Գէորգեայ և Սարգսի. Թէլավեցի Տէր Գրիգորեանց Տ(է)ր Յարութիւնս և կենակցոյն Մայիային և ի Տ(է)ր հանգուցեալ ծնողաց նորին Տ(է)ր Սահակին և Դարէջանին և եղբարցն՝ տիրացու Առաքելին, Գրիգորին, Գէորգին և ի Տ(է)ր հանգուցելոցն և կենդանի եղբօր՝ Ստեփանին, իւր եղբօրորդւոյ՝ Ահարօնին, Մովսէսին, Դաւթին և դստերացն Մարթային և Կատարինին. ի հալալ արդեանց Տ(է)ր Յարութիւն շինեցեալ է ի վայելս իւր և իւրայնոցն վերոյ գրելոց. Առ ի դուռն Սբ. Կարապետ եկեղեցւոյն, յունվարի ելն ՌՄԾԲ (1803) թուին, ի Թիֆլիզ կազմեալ և ... ճարտարապետեալ ձեռամբ վարպետ Գուրգէնի, իսկ յիշատակագիրս՝ աշակերտի նորին՝ Գրիգորին»
Արտաքին աղբյուրներ
Կատեգորիա:Վրաստանի եկեղեցիներ Կատեգորիա:Կախեթի մարզի շենքեր և կառույցներ
Կառլեն Նուրիջանյան
Կառլեն Արսենի Նուրիջանյան, հայ քանդակագործ ։
Կենսագրություն
1950 թվականին ավարտել է Փանոս Թերլեմեզյանի անվան գեղարվեստի ուսումնարանը։
1956 թվականին ավարտել է Երևանի գեղարվեստա-թատերական ինստիտուտը։
Նուրիջանյանի հորինվածքներին բնորոշ են կոթողայնությունը, պլաստիկ արտահայտչականությունը, արդիականությունը ։
Ստեղծագործություններ
Նուրիջանյանը քանիցս անդրադարձել է Կոմիտասի կերպարին «Կոմիտաս» (ք. Ախուրյան, 1969), «Կոմիտաս» (դիմաքանդակ, գիպս)։
Every Teardrop Is a Waterfall
«Every Teardrop Is a Waterfall» (Յուրաքանչյուր արցունք ջրվեժ է), բրիտանական Քոլդփյել խմբի Mylo Xyloto ալբոմի առաջին սինգլը։ Թողարկվել է 2011 թվականի հունիսի 3-ին, Parlophone լեյբլով, ամբողջ աշխարհում, իսկ երկու օր անց Մեծ Բրիտանիայում։ Հունիսի 27-ին թողարկվել է Every Teardrop Is a Waterfall EP մինի-ալբոմի թվային տարբերակը։
Երգի մասին
Երբ երգը հայտնվեց խմբի YouTube-ի պաշտոնական էջում, առաջացրեց բացասական մեկնաբանություններ, որում խմբին մեղադրում էին, որ «Every Teardrop Is a Waterfall» գրագողություն է 1990-ական թվականների հայտնի արգենտինական The Sacados դենիս խմբից կամ Փիթր Ալեանի «I Go to Rio» երգից, գրված 1976 թվականին։
Երգի պրեմիերան կայացել է BBC Radio 1, BBC Radio 2, BBC 6 Music, Absolute Radio и Xfm ռադիոկայաններից, խումբն առաջին անգամ «Every Teardrop Is a Waterfall» երգն կատարել է Rock am Ring and Rock im Park փառատոնի ժամանակ, հունիսի 4-ին, Նյուրնբերգ, Գերմանիայում։ Այնուհետև երգը կատարվել է Սթիվ Ջոբսի հուշ-երեկոյի ժամանակ, 2011 թվականի հոկտեմբերի 19-ին, Apple-ի շենքում, Կալիֆորնիայում և 2011 թվականի նոյեմբերի 10-ին MTV European Music Awards բաց արարողության ժամանակ, Հյուսիսային Իռլանդիա։
Երգը թողարկվելուց հետո ամերիկական Billboard Hot 100 չարթում եղել է 29-րդ տեղում, առաջին շաբաթվա ընթացքում 85 000 օրինակով վաճառվելուց հետո, հասավ 14-րդ տեղ։ Բրիտանական UK Singles Chart չարթում երգը հասել է մինչև 6-րդ տեղ։ Թողարկման պահից սինգլը վաճառվել է 2,076,000 անգամ, ամբողջ աշխարհում։
«Every Teardrop Is a Waterfall» երգն արժանացել է «Գրեմմի» մրցանակի, երկու անվանակարգերում՝ «Լավագույն ռոք կատարում» և «Լավագույն ռոք երգ»։
Երաժշտական տեսահոլովակ
«Every Teardrop Is a Waterfall» երգի տեսահոլովակը նկարահանել է ռեժիսոր Մեթ Ուայթքրոսը, ով խմբի հետ աշխատում էր 1999 թվականից և նկարահանել էր բազում տեսահոլովակներ, այդ թվում նաև «Lovers in Japan» և «Christmas Lights»։ Նկարահանումները տեղի են ունեցել 2011 թվականի հունիսի 14-ին և 15-ինMillennium Mills-ում։
Տեսահոլովակը սկսվում է Լոս Անջելեսի գործարար մասերից մեկում։ Խմբի անդամները նվագում են շենքերի և փողոցների ֆոնի վրա։
Ծանոթագրություններ
Կատեգորիա:2011 սինգլներ
Կաշվի արտադրական միավորում
Երևանի Ստեփան Շահումյանի անվան կաշվի արտադրական միավորում, խորհրդային շրջանի թեթև արդյունաբերության ձեռնարկությունների համախումբ Հայաստանում։
Հիմնադրվել է 1965 թվականին։ Ներառել է Երևանի կաշվի գործարանը (գլխամասային ձեռնարկություն) և կոշիկի հումքի ընդունման և նախնական մշակման Մասիս քտա-ի մասնաճյուղը։
Երևանի կաշվի գործարանը հիմնադրվել է 1894 թվականին։ Սկզբնական տարիներին կիսատնայնագործական եղանակով տարեկան մշակել է մոտ 3 հազար մորթի։ 1902-1903 թվականին ներդրվել են թմբկագլանման եղանակով կաշվի մշակման մեքենաներ։ Հայաստանի ժողկոմխորհի 1921 թվականի օգոստոսի 11-ի որոշմամբ գործարանը պետականացվել է։ 1928 թվականին մասնակիորեն վերակառուցվել է։ Դրա շնորհիվ 1940 թվականին, 1920 թվականի համեմատ, կաշվի արտադրության ծավալն աճել է 20 անգամ (ըստ Հայկական սովետական հանրագիտարանի)։ 1961 թվականից սկսվել է գործարանի նոր վերակառուցումը. գործարկվում են արտադրական մասնաշենքը, օժանդակ և կենցաղային նշանակության մի շարք շինություններ, ներդրվում ներկող, մամլող, փայլեցնող բարձրարտադրողական մեքենաներ ու սարքավորումներ։ Գործարանն ունեցել է կրային դաբաղման և ներկման-հարդարման 2-ական, կոշտ կաշվի մշակման արաադրամասեր։ Թողարկել է կոշտ ու փափուկ կաշի (1977 թվականին, համապատասխանաբար՝ 50 և 247 միլիոն դմ2)։ Արտադրությունը կազմակերպվում է տեղական (քառորդ մասը) և ներմուծվող (Ուկրաինայից, Ղազախստանից, մերձբալթյան հանրապետություններից, նաև ոչ խորհրդային պետություններից) հումքի բազայի վրա։ Կոշտ կաշին ամբողջովին, փափուկ կաշվի 80%-ն առաքվում է կոշիկի տեղական (հիմնականում Երևանի կոշիկի «Մասիս» արտադրական միավորման), մնացածը՝ Ուկրաինայի, Վրաստանի և Ադրբեջանի ձեռնարկություններին։ 1953 թվականին կրել է բոլշևիկ Ստեփան Շահումյանի անունը։
Մասիսի մասնաճյուղը (հիմնադրվել է 1965 թվականին)։ իրականացրել է կաշվի հումքի ընդունման, նախնական մշակման, արտադրական խմբաքանակների կազմման և գլխամասային ձեռնարկությանը մատակարարման ֆունկցիաները։ 1971 թվականին միավորումը պարգևատրվել է Աշխատանքային կարմիր դրոշի շքանշանով։
Կատեգորիա:Հայաստանի ձեռնարկություններ Կատեգորիա:1965 հիմնադրումներ Հայաստանում
Ջոն Մաեդա
Կրթություն
1989 թվականին ավարտել է Մասաչուսեթսի տեխնոլոգիական ինստիտուտը՝ «համակարգչային տեխնոլոգիա» մասնագիտացմամբ։ 1992 թվականին ստացել է դոկտորական աստիճան Ծուկուբայի արվեստի և դիզայնի համալսարանում։ 2003 թվականին ստացել է Մերիլենդի արվեստի քոլեջի պատվավոր դոկտորի աստիճան։
Գործունեություն
2004 թվականից Մասաչուսեթսի տեխնոլոգիական ինստիտուտին կից «MIT Media Lab» ընկերության հետազոտությունների գծով տնօրեն և գործընկեր է, որտեղ աշխատում է «Simplicity» հետազոտական նախագծի վրա, որի շրջանակներում տարվում են գործընթացների և տեխնոլոգիաների համատարած բարդության դարաշրջանում ժամանակակից մարդու կյանքի պարզեցման մեթոդների որոնումներ։ Նախագծի վրա տարված աշխատանքների արդյունքները արտացոլում են գտել 2006 թվականի «Laws of Simplicity» գրքում, որը դարձել է բեսթսելլեր։
Մաեդան մտնում է 2004 թվականին Philips ընկերության ստեղծած «Պարզության խորհուրդ»-ի մեջ ։ Սա Philips-ի համար առաջնային ոլորտներում (դիզայն, համակարգչային տեխնոլոգիաներ և բժշկություն) հինգ մասնագետներից բաղկացած աշխատանքային խումբ է, որոնք խորհրդատվություն են տալիս ընկերությանը ռազմավարական զարգացման ոլորտում։
Մաեդան դիզայնի ոլորտում բազմաթիվ մրցանակների և պատվավոր պարգևների դափնեկիր Է. այսպես, օրինակ, 2001 թվականին նա դարձել է ազգային դիզայնի մրցանակի՝ National Design Award-ի դափնեկիր (ԱՄՆ) և դիզայնի բնագավառում մրցանակի դափնեկիր՝ Mainichi Design Prize, Ճապոնիա։ Բացի այդ, Մաեդան Ռայմոնդ Լևիի հիմնադրամի (Raymond Loewy Foundation Prize, Գերմանիա) մրցանակի դափնեկիր է։ 1999 թվականին Մաեդան Esquire ամսագրի վարկածով ընդգրկվել է 21-րդ դարի ամենանշանակալի անձանց ցուցակում։ Ռոդ Այլենդի դիզայնի դպրոցի նախագահն է ։
Մաեդայի աշխատանքները գրաֆիկական դիզայնի բնագավառում ցուցադրվել են Տոկիոյում, Նյու Յորքում և Փարիզում և գտնվում են Սմիթսոնի ինստիտուտի, Սան Ֆրանցիսկոյի ժամանակակից արվեստի թանգարանի և Նյու Յորքի ժամանակակից արվեստի թանգարանի մշտական հավաքածուներում։
Նա բնակվում է Մասաչուսեթսի Լեքսինգթոն քաղաքում՝ իր կնոջ՝ Քրիսի և հինգ դուստրերի հետ։
Արտաքին հղումներ
Կատեգորիա:Ամերիկացի դիզայներներ Կատեգորիա:ԱՄՆ-ի ինֆորմատիկայի ոլորտի գիտնականներ Կատեգորիա:Ամերիկացի գիտնականներ Կատեգորիա:Գրաֆիկական դիզայներներ
Վալհալլա
Օդինը բազմելով Հլիդսկյալֆում՝ ղեկավարում է Վալհալլան։ Նա վերցնում է մարտի դաշտում ընկած զինվորների մի մասին, իսկ վալկիրիաները հասցնում են նրանց պալատ։ Նահատակների մյուս կեսն ուղարկվում է Ֆոլկվանգ՝ (Fólkvangr — «Մարդկանց դաշտ») Ֆրեյա աստվածուհու մոտ։
Առասպելը պատմում է, որ Վալհալլան իրենից ներկայացնում է սրերի եզրին կախված վահաններով մի հսկա դահլիճ ։ Այդ դահլիճն ունի 540 դուռ և, վերջին մարտի՝ Ռագնարյոկի ժամանակ, Հեյմդալ աստծո կանչով ամեն դռնից դուրս կգան 800 զինվորներ։ Վալհալլայում ապրող զինվորներին կոչում են Էյնհերիներ։ Ամեն առավոտ նրանք զրահավորվում են և մարտնչում մինչ մահ, իսկ հետո հարություն են առնում, նստում են ընդհանուր սեղանի մոտ ու խրախճանք անում վալկիրիաների շրջապատում։ Նրանք ուտում են Սեհրիմնիր վարազի միսը, որին նրանք սպանում են ամեն օր, և որն ամեն օր հարություն է առնում։ էյնհերիները խմում են մեղր, որը կթում են Հեյդրութ այծից. վերջինս կանգնած է Վալհալլայում և ծամում է Իգգդրասիլ Տիեզերեկան Ծառի տերևները։ Կրակի փոխարեն Վալհալլան լուսավորում է սրերի փայլը։
Գերմանա-սկանդինավյան դիցաբանության և պատմության մասին երգերի հին իսլանդերենով գրված Ավագ Էդդա ժողովածուի Գրիմնիրի խոսքը երգում կան Վալհալլային նվիրված տողեր։
Յուպիտեր մոլորակի Կալիստո արբանյակի վրա շրջան է անվանակոչվել Վալհալլայի պատվին։
Գրականություն
Կատեգորիա:Սկանդինավյան դիցաբանություն
Պահաբլուր (Գեղարքունիքի մարզ)
Պահաբլուր, լեռնագագաթ Հայաստանի Գեղարքունիքի մարզում, Գեղամա լեռների համակարգում, Ծովասար գյուղից 3,5 կմ հարավ–արևմուտք։ Բարձրությունը 2533 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Գեղարքունիքի մարզի լեռներ
Ձկան կաշի
Ձկան կաշի (Fischleder, fish leather), ձկան կաշվից ստացված նյութ։ Ձկան կաշին մշակվում է ինչպես մնացած սովորական կենդանիների մաշկը, այն ճկուն է, փափուկ, շնչող և անջրաթափանց։ Այն ունի բարձր դիմադրողականություն և երկարակեցություն, ինչը պայմանավորված է կոլագենի մանրաթելերի ավելի խիտ դասավորությամբ։
Պատմություն
Դեռ հին ժամանակներում ձկան կաշին առանձնահատուկ տեղ է զբաղեցրել մարդու կյանքում։ Շատ ազգություններ ըստ իրենց տնտեսական-մշակութային տեսակի կողմնորոշվել ​​են դեպի ձկնորսություն (նանայցիներ, օրոկներ, օրոչներ, ուդեգեյցիներ, ուլչիներ, այնուներ, նիվխիներ) և փորձել են հնարավորինս վերամշակել բոլոր ձկնաբուծական արտադրանքները, որոնց թվում էր նաև ձկան կաշին, որն օգտագործել են հումամշակ մաշկ ստանալու համար, ինչից հագուստ և կոշիկ էին կարում։ Ընդ որում, օրինակ, նանայցիներն օգտագործում էին ձկների կաշվի տարբեր տեսակներ՝ տարբեր ապրանքների ստանալու համար՝ կետայինը՝ խալաթների, ծնկապանակների և կոշիկների համար, սպիտակ ամուրինը՝ խալաթների և ծնկապանակների համար, գայլաձկներինը՝ կոշիկների համար, սոմայինը՝ խալաթների համար, թայմենինը և լենկայինը՝ կոշիկների համար։ Ձկան կաշվից պատրաստում էին նաև թելեր։ Հնում ձկան կաշվից պատրաստում էին սովորական քառանկյուն առագաստ մակույկների համար։ Այնուները և նիվխիները կիրառել են շնասահնակների բեռը ծածկելու համար։ Ինչպես նաև Ամուրի շրջանում և Սախալինում ձկան կաշվով փակում էին լուսամուտների անցքերը։ Հազվադեպ դեպքերում ձկան կաշվից պատրաստված խուփերով ամրացնում էին վրանատիպ կացարանները։
Վաղուց ի վեր օգտագործվել է ոչ միայն ձկան ճարպանյութերով մշակված կաշին, այլ նաև հում ձկան կաշին։ Գալյուշան (galuchat [galyʃa) շագրենաձև լաթ է՝ շնաձկան և սկատայի կաշվից, բնորոշ կոպիտ մակերսով, որն օգտագործում էին դեկորատիվ իրեր կարելու համար, իսկ Արևելքում՝ սրերի և այլ սառը զենքերի բռնակները ծածկելու համար։ Չինաստանում շագրենը օգտագործում էին 2-րդ հազարամյակից մինչև նոր դար կոմպոզիտային աղեղներ ստանալու համար։ Աֆրիկայում սկատայի չափազանց փշոտ մաշկից պատրաստում էին մարտական ապարանջաններ։ Հյուսիսային Ամերիկայի հյուսիսարևմտյան ափին սաղմոնի պեմիկանը փաթթում էին սաղմոնի մաշկի մեջ։